作者:皎然
標題:偶然五首
內容:樂禪心似蕩，吾道不相妨。獨悟歌還笑，誰言老更狂。偶然寂無喧，吾了心性源。可嫌蟲食木，不笑鳥能言。隱心不隱跡，卻欲住人寰。欠樹移春樹，無山看畫山。居喧我未錯，真意在其間。虜語嫌不學，胡音從不翻。說禪顛倒是，樂殺金王孫。真隱須無矯，忘名要似愚。只將兩條事，空卻漢潛夫。